**Dato:** 04.11.19

**Pilotprosjekt – Opprensking av tapte redskap i Oslofjorden**

**Bakgrunn:**

Det mistes årlig mye fiskeredskap fra yrkes og fritidsfiske. Tapt fiskeredskap som står igjen på havbunnen, forsøpler havet og dreper fisk og skaldyr. Fiskeridirektoratet har hatt årlige opprenskinger på fiskefelt siden tidlig på 1980-talet der det tas opp store mengder av garn, teiner, liner, tauverk, trålvaier, m.m.

Fiskere som har mistet fiskeredskap, er lovpålagt å forsøke å hente opp igjen tapt redskap. Derfor har også fiskere over tid utviklet metoder for å finne tapt redskap. Forskjellige typer av sokneutstyr blir benyttet avhengig av hva som er mistet av redskap.

På bakgrunn av dette ønsker Fiskeridirektoratet å sette i gang et pilotprosjekt for kystnær opprensking av tapt fiskeredskap, der en bruker Fiskeridirektoratets erfaring kombinert med lokale fisker i et forsøk på å finne best mulig egent sokningsmetode for kystnær opprensking av tape fiskeredskaper.

I løpet av de siste årene har det også vært en økende interesse for bruk av ROV til opprensingsoperasjoner. ROV-opprensking har den fordelen at enn ikke er så avhengig av å kjenne bunnforholdene og ROV-en kan komme til på kuperte og vanskelige områder der skoningsoperasjoner er vanskelig. Derfor ønsker enn også å implementere ROV opprensking i pilotprosjektet.

**Praktisk gjennomføring:**

Fiskeridirektoratet vil leie inn fartøy med utstyr og personell for å utføre opprensking av tapte redskaper. Det er planlagt å utføre et sokningstokt med fiskebåter, med skipper og sokningsutstyr og et ROV-selskap som stiller med fartøy, ROV og ROV-fører.

**Området:**

Det er vurdert flere områder hvor redskapsopprensking kan tenkes bli gjennomført. Dette er vurdert i samarbeid med lokalkjente fiskere med god kjennskap hvor det over år er mistet mye fiskeredskap og primært teiner. I første rekke er det valgt ut områder som er best egnet for sokning. Områder som er vanskelig tilgjengelig for sokneutstyr, er områder hvor ROV vil bli benyttet og utprøvd. De områdene som først er tenkt «ryddet» er:

* Kvernskjær, Hvaler kommune - sokning
* Strømtangen sør, Fredrikstad kommune - sokning
* Søsterøyene og Papperhavn/Vauer, Fr.stad og Hvaler kommuner – sokning og ROV
* Storegrunn, Fredrikstad kommune - ROV

Prosjektet gjennomføres sommeren 2019 og prosjektet evalueres i en rapport.